《蜂房次远卿韵》
明代·温纯

午馀蚁国梦初醒，閒看蜂衙闹晚晴。股带花须香粉合，口衔窗楮屋庐成。

振振休说螽斯羽，肃肃如屯细柳营。目击从王齐殚力，杞人何事但忧倾。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。